جنگ عظیم دوم

جنگ عظیم دوم ایک عالمی جنگ تھی جو 1939ء سے شروع ہوئی اور 1945ء میں ختم ہوئی۔

آغاز 

جنگ عظیم کا بیج اسی وقت بو دیاگیا تھا جب معاہدہ ورسائی پر دستخط ہوئے تھے۔ لیکن اس کا باقاعدہ آغاز 1 ستمبر 1939ء کو ہوا جب پولینڈ پر جرمنی حملہ آور ہوا اور برطانیہ نے جرمنی کے خلاف اعلان جنگ کر دیا۔ 1918ء سے 1939ء تک کی یورپین تاریخ پر نظر ڈالی جائے تو معلوم ہوتا ہے کہ برطانیہ اس کا خواہاں تھا کہ ہٹلر زیادہ سے زیادہ طاقت پکڑ جائے۔ اسی غرض سے اس نے چیکو سلواکیہ کے حصے علاحدہ کیے اور پھر پورے چیکوسلواکیہ پر جرمنوں کا قبضہ ہونے پر بھی برطانیہ خاموش رہا کہ ہٹلر کی حکومت مضبوط ہو جائے تاکہ وہ روس پر حملہ کرے۔ مگر جب ہٹلر نے روس پر حملہ کرنے کی بجائے پولینڈ پر حملہ کر دیا تو انگریز گھبرا اٹھے اور انھوں نے پولینڈ کی حمایت میں نازی جرمنی کے خلاف ہتھیار اٹھاے۔

واقعات

1939ء 

یکم ستمبر 1939ء کو جرمنی نے پولینڈ پر حملہ کیا۔ 3 ستمبر برطانیہ اور فرانس نے جرمنی کے خلاف اعلان جنگ کیا۔ 28 ستمبر جرمنی اور روس میں پولینڈ کی تقسیم کے بارے میں معاہدہ ہوا۔ 30 نومبر کو روس نے فن لینڈ پر حملہ کر دیا۔ فن لینڈ پر حملے کے بعد جرمنی نے روس کو بھی اپنا دشمن بنا لیا

1940ء 
9 اپریل 1940ء کو جرمنی نے ڈنمارک پر قبضہ کر لیا۔ اور ناروے پر حملہ کیا۔ 10 مئی کو جرمنی نے بلیجیم، ہالینڈ اور لکسمبرگ پر حملہ کیا۔ انہی دنوں چرچل وزیر اعظم بنا۔10 جون کو اطالیہ نے فرانس کے خلاف اعلان جنگ کیا۔ 13 جون جرمنی نے پیرس پر قبضہ کر لیا۔ 22 جون فرانس نے ہتھیار ڈال دیے۔ 27 ستمبر کوجرمنی، اطالیہ، جاپان کا سہ طاقتی معاہدہ ہوا۔

1941ء 
14 اپریل 1941ء روس اور جاپان نے معاہدہ غیر جانبداری سامنے آیا۔ 22 جون کو روس پر جرمنی نے حملہ کر دیا۔ 25 تا 29 اگست برطانیہ اور روس کا ایران پر حملہ اور قبضہ ہوا۔ 7دسمبر کو جنگ میں اعلان کے بغیر جاپان نے شمولیت اختیار کی۔ 8 دسمبر کو جاپان نے امریکا کے خلاف اعلان جنگ کر دیا۔ 11 دسمبر کو جرمنی اور اطالیہ کی طرف سے امریکا کے خلاف اعلان جنگ کا ہوا۔
جازی ملک بھی شامل تھا تب

1943ء 
26 جولائی 1943ء میں مسولینی کی حکومت کا تختہ الٹ دیاگیا۔ اور وہ گرفتار ہوا۔ 9 ستمبر 1943ء اطالیہ نے اتحادیوں کے آگے ہتھیار ڈال دیے۔ مسولینی کو
خود عوام نے چوک پر پھانسی دینے کے بعد لاش کو آگ لگادی۔

1944ء 
جون 1944ء اتحادی جُیُوش سرزمین فرانس پر اتریں۔ فرانسیسی جیش نے جرمن جیش سے بری طرح شکست کھائی اور ہتھیار ڈال دیے۔ بعد میں سب موت کے گھاٹ اتار دیے گئے۔ جرمنی کا زوال سٹالن گراڈ کی بھیانک جنگ سے شروع ہوا۔ جرمن جیش بلاشبہ کامیاب تھی لیکن سردی اور برف باری نے ان کی شکست یقینی بنادی۔
ہزاروں فوجی سردی کی وجہ سے ہلاک ہوئے۔ سٹالن گرڈ کا قومی ہیرو Vasili Zaistov کو مانا جاتا ہے جو بہترین نشانہ باز تھے۔

1945ء 
28 اپریل کو مسولینی کو اطالوی عوام نے پھانسی دے دی۔ 30 اپریل کو ہٹلر نے خود کشی کر لی۔ 7 مئی کو جرمنی نے ہتھیار ڈال دیے۔ 6 اگست کو جاپان کے شہر ہیروشیما پر امریکا نے ایٹم بم گرایا۔ 9 اگست کو جاپان کا دوسرا شہر ناگا ساکی ایٹم بم کا نشانہ بنا۔ 14 اگست کو جاپان نے ہتھیار ڈال دیے۔

نتائج 

اس جنگ میں 61 ملکوں نے حصہ لیا۔ ان کی مجموعی آبادی دنیا کی آبادی کا 80 فیصد تھی۔ اور جُیُوش کی تعداد ایک ارب سے زائد۔ تقریباً 40 ملکوں کی سرزمین جنگ سے متاثر ہوئی۔ اور 5 کروڑ کے لگ بھگ لوگ ہلاک ہوئے۔ سب سے زیادہ نقصان روس کا ہوا۔ تقریباً 2 کروڑ روسی مارے گئے۔ اور اس سے اور کہیں زیادہ زخمی ہوئے۔ روس کے 1710000000 شہر اور قصبے۔ 70000 گاؤں اور 32000 کارخانے تباہ ہوئے۔
پولینڈ کے 600،000، یوگوسلاویہ کے 1700000 فرانس کے 600000 برطانیہ کے 375000 اور امریکا کے 405000 افراد کام آئے۔ تقریباً 6500000 جرمن موت کے گھات اترے اور 1600000 کے قریب اٹلی اور جرمنی کے دوسرے حلیف ملکوں کے افراد مرے۔ جاپان کے 1900000 آدمی مارے گئے۔
جنگ کا سب سے ظالمانہ پہلو ہیروشیما اور ناگاساکی پر امریکا کا ایٹمی حملہ تھا۔ جاپان تقریباً جنگ ہار چکا تھا لیکن دنیا میں انسانی حقوق کے نام نہاد ٹھیکے دار امریکا نے اپنی طاقت کا مظاہرہ کرنے کے لیے لاکھوں لوگوں کو موت کے گھاٹ اتار دیا۔

دوسری جنگ عظیم اور برصغیر 
اس جنگ کی وجہ سے جہاں کروڑوں انسانوں کو نقصان ہوا وہاں خوش قسمتی سے  ہندوستان کے لوگوں کو فائدہ ہوا آزادی بھی ملی کیونکہ برطانیہ کی معیشت اس جنگ کی وجہ سے کافی کمزور ہو گئی تھی اور وہ جنوبی ایشیاء کے کروڑوں لوگوں جو پہلے ہی بپھری ہوئی تھی کو سنبھال نہیں سکتا تھااور اس جنگ کی وجہ سے بھارت اور اور پاکستان کی آزادی کی راہ ہموار ہوئی۔ جنگ کے عالمی منظر نامے پر دوررس اثرات مرتب ہوئے۔ تاج برطانیہ کا سورج غروب ہوا اور جنگ کے بعد اسے اپنے کئی نوآبادیات میں سے نکلنا پڑا جس میں ہندوستان بھی شامل تھا۔

دوسری جنگ عظیم کے بعد عالمی منظر نامے پر دو بڑی طاقتیں نمودار ہوئیں۔ روس اور امریکا۔ ان دو بڑی طاقتوں کے درمیان میں سرد جنگ کا آغاز ہوا۔ جس کی وجہ سے کئی چھوٹی جنگیں لڑی گئیں۔ جدید جمہوری ریاستیں اور کمیونسٹ ریاستیں اس جنگ کے بعد ایک دوسرے کے خلاف بر سر پیکار ہوگئیں۔

حوالہ جات

بیرونی روابط 
جنگ عظیم دوم

دوسری جنگ عظیم
1939ء کے تنازعات
1940ء کے تنازعات
1941ء کے تنازعات
1942ء کے تنازعات
1943ء کے تنازعات
1944ء کے تنازعات
1945ء کے تنازعات
آسٹریا کی جنگیں
آسٹریلیا کی جنگیں
آئس لینڈ کی جنگیں
استونیا کی جنگیں
البانیہ کی جنگیں
انڈونیشیا کی جنگیں
ایتھوپیا کی جنگیں
ایران کی جنگیں
ایکواڈور کی جنگیں
ایل سیلواڈور کی جنگیں
اطالیہ کی جنگیں
برازیل کی جنگیں
برطانوی ہند کی جنگیں
بلغاریہ کی جنگیں
بولیویا کی جنگیں
بیلجیم کی جنگیں
پاناما کی جنگیں
پولینڈ کی جنگیں
پیراگوئے کی جنگیں
پیرو کی جنگیں
تاریخ سوویت اتحاد
تاریخ مونٹینیگرو
تھائی لینڈ کی جنگیں
جاپان کی جنگیں
جدید تاریخ
جدید یورپ
جرمنی کی جنگیں
جمہوریہ چین کی جنگیں
جمہوریہ ڈومینیکن کی جنگیں
جنگ
جنوبی افریقہ کی جنگیں
جوہری جنگ
چلی کی جنگیں
چیکوسلوواکیہ کی جنگیں
رومانیہ کی جنگیں
روڈیسیا کی جنگیں
ریاستہائے متحدہ کی جنگیں
سربیا کی جنگیں
سری لنکا کی جنگیں
سعودی عرب کی جنگیں
سلوواکیہ کی جنگیں
سلووینیا کی جنگیں
سوویت یونین کی جنگیں
شام کی جنگیں
عالمی تنازعات
عالمی جنگیں
عراق کی جنگیں
فلپائن کی جنگیں
فن لینڈ کی جنگیں
کرویئشا کی جنگیں
کمبوڈیا کی جنگیں
کوسٹاریکا کی جنگیں
کولمبیا کی جنگیں
کینیڈا کی جنگیں
کیوبا کی جنگیں
گواتیمالا کی جنگیں
لاؤس کی جنگیں
لائبیریا کی جنگیں
لبنان کی جنگیں
لتھووینیا کی جنگیں
لکسمبرگ کی جنگیں
لٹویا کی جنگیں
مجارستان کی جنگیں
مصر کی جنگیں
مملکت متحدہ کی جنگیں
منگولیا کی جنگیں
مونٹینیگرو کی جنگیں
میانمار کی جنگیں
میکسیکو کی جنگیں
ناروے کی جنگیں
نکاراگوا کی جنگیں
نیپال کی جنگیں
نیدرلینڈز کی جنگیں
ویتنام کی جنگیں
وینزویلا کی جنگیں
یوراگوئے کی جنگیں
یوگوسلاویہ کی جنگیں
یونان کی جنگیں
ڈنمارک کی جنگیں
ہونڈوراس کی جنگیں
ہیٹی کی جنگیں
بھارت کی جنگیں
صفحات مع گراف